Unbreakable

Unbreakable é un filme estadounidense escrito, producido e dirixido por M. Night Shyamalan que se estreou no 2000. Está protagonizado por Bruce Willis e Samuel L. Jackson. Unbreakable conta a historia dun garda de seguridade de Filadelfia, David Dunn, que lentamente descobre que é un superheroe.

Unbreakable recibiu críticas positivas, gabando o tema de superheroe, as interpretacións dos actores e a banda sonora de James Newton Howard. Posteriormente converteuse nun filme de culto e a revista Time listouno entre os dez mellores filmes de superheroes de tódolos tempos.

 Sinopse 
Elijah Price (Samuel L. Jackson) naceu con osteoxénese imperfecta do tipo I, unha rara enfermidade que provoca que os ósos do corpo rompan doadamente. Afeccionado e debuxante de banda deseñada, durante as súas longas estadías no hospital, Price teoriza sobre o feito de que se el é fráxil en extremo, tamén é probable que exista outra persoa que sexa forte no extremo oposto.

Anos despois, o garda de seguridade David Dunn (Bruce Willis) está tamén buscando o senso da súa existencia. Deixou unha prometedora carreira no fútbol americano por casar coa súa muller Audrey (Robin Wright Penn), pero tempo despois o seu matrimonio fracasou.

Máis tarde prodúcese un accidente ferroviario. Cento dezaoito persoas e sete tripulantes viaxaban no tren de pasaxeiros. Só se atopou un sobrevivente: David Dunn. Elijah Price, proponlle unha estraña explicación que xustificaría por que David saíu indemne do accidente, unha explicación que podería cambiar para sempre a vida de David.

 Personaxes 
 Bruce Willis como David Dunn
 Samuel L. Jackson como Elijah Price
 Robin Wright Penn como Audrey Dunn
 Laura Regan como Audrey con 20 anos
 Spencer Treat Clark como Joseph Dunn
 Charlayne Woodard como Mrs. Price
 Eamonn Walker como Dr. Mathison
 M. Night Shyamalan como Repartidor de droga do estadio
 Richard E. Council como Noel
 Michael Kelly como Dr. Dubin

 Notas 

 Véxase tamén 
 Ligazóns externas 

 Ficha en AllMovie 
 Ficha en BoxOfficeMojo 
 Ficha en RottenTomatoes 

Categoría:Filmes de 2000
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por M. Night Shyamalan
Categoría:Filmes con banda sonora de James Newton Howard
Categoría:Filmes de Touchstone Pictures
Categoría:Filmes de Blinding Edge Pictures
Categoría:Filmes rodados en Pensilvania
Categoría:Filmes sobre asasinatos en masa